म दुइ वर्षको हुँदा मेरा पिताले मलाई छोडेर जानुभयो, र म फेरि कहिल्यै उहाँको साथमा बसिनँ। म हुर्कंदै जाँदा मभन्दा ठूला केटाहरूले मलाई गिजाउँथे। मेरो हाँसो उडाउँदै भन्थे, ‘रोबर्टको बुबा छैन।’ त्यही बेलादेखि मैले मेरो नाउँ रोबर्ट एल. हिमर्स, जुनियर लेख्न थालेँ। मेरो नाउँ पिताको नाउँमा राखिएको थियो। मेरा पिता साँच्चै छन् भनी देखाउन मैले मेरो नाउँको पछिल्तिर ‘जुनियर’ लेखेँ। आजको दिनसम्म पनि म त्यसै गर्छु। सबैले मेरा पिता थिए भनी जानून् भन्ने म चाहन्थेँ। तर परमेश्वरलाई तपाईंको पिताको रूपमा पाउनु झन् धेरै महत्त्वपूर्ण कुरा हो। येशूलाई ग्रहण गर्ने प्रत्येक पुरुष, स्त्री र बाल-बालिकाका पिता परमेश्वर हुनुहुन्छ। यदि आज राति मैले यहाँ खडा भएर म अमेरिकाका राष्ट्रपतिको छोरा हुँ भन्न सकेँ भनेँ तपाईंहरूले मसँग डाह गर्नुहुनेछ। तर म परमेश्वरको छोरा हुँ भन्नुमा अझ बढी गर्व गर्दछु। मैले येशूलाई ग्रहण गरेँ अनि येशूले मलाई परमेश्वरको, ब्रह्माण्डमा शासन गर्नुहुने परमेश्वरको सन्तान बन्ने अधिकार र शक्ति दिनुभयो।
